Viborger Samler, 1835-01-04
Det tydske Forbund. Den bebudede Ministerconference afholdtes i Wien; den 12te Juni sluttedes Forhandlingerne; men der er ikke skeet nogen officiel Kundgjørelse af deres Resultat, hvorimod enkelte af de tagne Beslutninger, der angaae Universiteterne, Pressen o. a. m. ere publicerede af en og anden Forbundsregjering. J Frankfurt, Baiern, Hessen a. beskjæftiger man sig ivrigt med de politiske Processer; Litteratorer og Studenter ere især Gjenstanden for Regjeringernes Mistillid. Den 3die Mai gjordes i Frankfurt et mislykket Forsøg paa at befrie de derværende politiske Fanger, hvoraf Følgen atter var en heel Deel nye Arresteringer. Dette valte en Tidlang en saadan Frygt i flere tydske Hovedstæder, hvor man drømte om vidtudbredte Sammensværgelser, at der toges ualmindelige Politie- og militaire Forholdsregler. – J det luxemburgske Spørgsmaal synes Forbundsdagen at helde til Hollands Side. Det preussisk- hessiske Toldforbund udbreder sig mere og mere, Frankfurt underhandler og Tiltrædelse. Østerrig har i det forløbne Aar seet Planen til en Skibsfart med Dampskibe paa Donau indtil dens Udløb realiseret. Ad denne Vei ville saavel Arve staterne som Ungarn finde en høist forønsket Afsætning for deres Producter. Med Preussen og Rusland afsluttedes en Tractat angaaende de forhen til Polen henhørende Provindser, hvorved disse Magter giensidigen forpligtede sig til at udlevere politiske Forbrydere. J Jtalien staaer en Militairmagt, der formaaer at undertrykke ethvert alvorligt Udbrud af Misfornøielse. Rygtet har talt om en betænkelig Stemning i Ungarn. J Siebenbürgen, navnligen i Clausenburg, kom det til alvorlige Uroligheder. Formodningen om, at den siebenburgiske Landdag, derhavde andtaget paa at sende alle fremmede Tropper ud af Landet, vilde vorde opløst, bekræftede sig ikke. Preussen tog først ved Hr. v. Alvensleben og siden ved Udenrigsministeren, Hr. v. Ancillon, virksom Deel i Conferencerne i Wien. Stænderne i Rhinpreussen og Westphalen viste i Løbet af deres Møde et vist politisk Liv, hvorom for ikke har været Talen. Hos de westphalske Stænder androges paa Jndførelsen af Rigsstænder, hos de rhinpreussiske forekom Klager over Afvigelser fra den i Rhinpreussen, gjældende Retspleie. J April Maaned gik et Rygte om Opdagelsen af en Sammensværgelse i Berlin. Man bragte hermed i Forbindelse, at Ministeren v. Schuchmann afløstes af Hr. v. Rachow. Keiser Nicolaus indtraf ganske uventet tilligemed Storfyrst Thronfølgeren til Berlin den 13de Novbr., for at afhente Keiserinden. Rusland kan ansees for at staae i Spidsen forden conservative Politik, Keiser Nicolaus har i Følelsen af sin Kraft tilbageviist enhver Jndvending, der er gjort mod den med Porten afsluttede Tractat, ligesom ogsaa enhver Jndblanding af fremmede Magter i Polens Stilling. Keiseren har bereist de sydlige Provindser, der vare hjemsøgte af Hungersnød, og besøgt Moskau, hvor en Jldsvaade havde lagt over 300 Bygninger i Aske. Overalt blev der truffet de virksomste Anstalter til Nødens Afhjælpelse. Den 29de April erklæredes Storfyrst Thronfølgeren under store Høitideligheder for myndig. Der foretoges adskillige Arresteringer i Polen, hvor man vilde have opdaget et Complot, der stod i Forbindelse med Ementerne i Lyon og Paris og Forsøgene til at vække Uroligheder i Tydskland. J Polen udstædte Keiseren et Amnestiederret, ved hvilket fire til Døde dømte Jnsurgenter benaadedes med – Arbeide i de siberiske Bjergværker fra 10 til 20 Aar og 258 fra Livet samt 7 til Fæstningsstraf dømte, der vare undvegne, erholdt deres Straf forandret til Landsforviisning paa Livstid. Berlin forlod Keiseren den 26de Novbr. og gjorde Reisen over Warschau. De derværende Blade skildre i de stærkeste Udtryk den Enthusiasme, hvormed den "milde Fader i denne Hovedstad modtoges af sine Børn, taler og Glædestaarer hos Folket, ubetinget Tillid hos Monarchen, der uden Bedækning bevægede sig i sine elskede Undersaatters Midte.